==== Arbejdets forløb ====
Arbejdet begyndte i slutningen af 1930'erne, og var i gang på alle fronter ved 2. verdenskrigs udbrud. Tunneleringen mod nord fra den oprindelige Highgate Station (nu [[Archway Station|Archway]]) var fuldendt og betjeningen til den ombyggede overfladestation i [[East Finchley Station|East Finchley]] begyndte den 3. juli 1939, men uden åbning af den mellemliggende (nye) Highgate Station, på grunden ved LNER's Station med samme navn. Yderligere fremskidt blev afbrudt af krigens start, men der var dog udført nok til at fuldføre elektrificeringen af [[High Barnet Station|High Barnet]]-grenen videre fra East Finchley hvorpå tube-drift begyndte den 14. april 1940. Den nye (dybtliggende) [[Highgate Station]] åbnede endeligt den 19. januar 1941. Den enkeltsporede LNER-bane til Edgware blev elektrificeret så langt som til [[Mill Hill East Station|Mill Hill East]], inklusive [[Dollis Brook-viadukten]], og åbnede med tube-drift den 18. maj 1941 for betjening af kaserne her, hvorved Northern line som den er i dag blev dannet. Det nye depot i Aldenham var allerede bygget og blev brugt til at bygge [[Handley Page Halifax|Halifax]]-bombefly. Arbejdet på planens øvrige elementer blev suspenderet ultimo 1939.
Historie Foreninger Organisationer